《襄樊书感》
明代·郭浚

太平未复此陵迟，楚客临流极望悲。山雨后收羊叔泪，水云先谒米公祠。

一围草树迷孤馆，四野蒿莱没断陂。我爱暮帆风色冷，满城镫火渡江时。

作者简介：明浙江海宁人，字士渊。宋濂弟子，与方孝孺友善。洪武中以秀才贡入太学肆业。尝上书论时政甚切，召对忤旨，令在太学读书三十年，方许任用。因与学官不合，受诬论死。